СПРАВКА ПО ЧЛ. 26, АЛ. 5 ОТ ЗАКОНА ЗА НОРМАТИВНИТЕ АКТОВЕ

ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № Н-15 ОТ 2010 Г. ЗА УСЛОВИЯТА, РАЗМЕРИТЕ И РЕДА ЗА ИЗПЛАЩАНЕ НА ДОПЪЛНИТЕЛНИ ВЪЗНАГРАЖДЕНИЯ ЗА СПЕЦИФИЧНИ УСЛОВИЯ ПРИ ИЗПЪЛНЕНИЕ НА ВОЕННАТА СЛУЖБА НА ВОЕННОСЛУЖЕЩИТЕ И ЗА СПЕЦИФИЧНИ УСЛОВИЯ НА ТРУД НА ЦИВИЛНИТЕ СЛУЖИТЕЛИ ОТ МИНИСТЕРСТВОТО НА ОТБРАНАТА, СТРУКТУРИТЕ НА ПРЯКО ПОДЧИНЕНИЕ НА МИНИСТЪРА НА ОТБРАНАТА И БЪЛГАРСКАТА АРМИЯ
	№
	Организация
/потребител

/вкл. начина на получаване на предложението/
	Предложения и становища
	Приети/

неприети
	Мотиви

	1. 
	Kadr89
Портал за обществени консултации https://www.strategy.bg/PublicConsultations/View.aspx?lang=bg-BG&Id=8651
01 декември 2024 г. 16:10:12 ч.
	Наредба Н-15 заприлича на лобистки документ

Очеизвадно, Наредбата заприлича на лобистки документ съгласно който за кучета и котки може, а за прасета не може. Абсурдно звучат някои от прикачванията в документа. Специфичните условия вече зависят не от тяхната същност , а от политическите контакти на вносителя......

Например ако за НГЧ представителните хватки са основна функция (нормални условия на труд) и и получават доп.възнаграждение, то защо да няма и за останалата войска, за която подобни участия са чести във всички сезони (тоест за тях такива мероприятия са изън нормалните условия на труд и не им влизат като основни по ДХ)? Некомплектът е повсеместен, най-голям е в СВ.

И защо не са придвижени напред и другите решения от протокола на ПРГ от август, който е утвърден от министъра?

Предложение: Да се прекрати дейността на ПРГ за разглеждане на предложения по Н-15 и да се разработи нова методика за дефиниране на специфичните условия на труд в армията и нов ред и изисквания за финансовото им компенсиране.

	Не се приема.
	Съдържанието на предложението не е обект на Наредба № Н-15/2010 г. или проекта на Наредба за изменение и допълнение на Наредба № Н-15/2010 г. по смисъла на чл. 26, ал. 4 от Закона за нормативните актове.
Не е налице нормативно определено изискване за изготвяне на „Методика за дефиниране на специфичните условия на труд в армията“ и за регламентиране на реда за „разглеждане на предложения по Н-15 от ПРГр“.

Наредбата се издава на основание чл. 214, ал. 2 и чл. 296, ал. 2 от ЗОВСРБ и § 1 на Допълнителните разпоредби е дадена дефиниция на „специфични условия при изпълнение на военната служба" и "специфични условия на труд“. Мисията на Националната гвардейска част като представително военно формирование е да участва в провеждането на представителни и официални церемонии, протоколни мероприятия и военни ритуали с национално и държавно значение и е определена в ПМС № 260 от 02.11.2009 г., поради което е налице основание за създаване на допълнителните възнаграждения за носене на дежурство „Караул № 1 в сградата на Администрацията на Президента на Република България“ и за участие в представителни и официални церемонни, протоколни мероприятия и военни ритуали с национално и държавно значение.

	2. 
	Ted98
Портал за обществени консултации https://www.strategy.bg/PublicConsultations/View.aspx?lang=bg-BG&Id=8651
05 декември 2024 г. 21:07:53 ч.
	Наредба Н-15

Очеизвадно е, че за много хора, когато се прави нещо положително за някого, все ще се появи някой,на когото не му изнася. В ПРГ е описана промяна по чл.10,ал.1 създаване на т.7, свързана с караула в сградата на Президентството на Република България, който е единствен и неповторим по специфичността си и няма аналог в българската армия. В ПРГ е описана и промяна в чл.15, създава се ал.2, свързана с участието на НГЧ във всички мероприятия, свързани с работата на държавния протокол. Не мисля,че има друг, освен НГЧ, който да изпълнява част от мероприятията, свързани с работата на държавния протокол и президента на РБ. Некомплектът е повсеместен, но в НГЧ е критичен и има риск от изгубване на представителната част на БА. 

Предложение: Да се продължи дейността на ПРГ за разглеждане на предложения по Н-15 до постигане на желаните резултати.


	Не се приема.
	Съдържанието на предложението не е обект на Наредба № Н-15/2010 г. или проекта на Наредба за изменение и допълнение на Наредба № Н-15/2010 г. по смисъла на чл. 26, ал. 4 от Закона за нормативните актове.

Не е налице нормативно определено изискване за изготвяне на „Методика за дефиниране на специфичните условия на труд в армията“ и за регламентиране на реда за „разглеждане на предложения по Н-15 от ПРГр“.

Наредбата се издава на основание чл. 214, ал. 2 и чл. 296, ал. 2 от ЗОВСРБ и § 1 на Допълнителните разпоредби е дадена дефиниция на „специфични условия при изпълнение на военната служба" и "специфични условия на труд“. Мисията на Националната гвардейска част като представително военно формирование е да участва в провеждането на представителни и официални церемонии, протоколни мероприятия и военни ритуали с национално и държавно значение и е определена в ПМС № 260 от 02.11.2009 г., поради което е налице основание за създаване на допълнителните възнаграждения за носене на дежурство „Караул № 1 в сградата на Администрацията на Президента на Република България“ и за участие в представителни и официални церемонни, протоколни мероприятия и военни ритуали с национално и държавно значение.

